Csütörtökön 11:00 órakor tartja Orbán Viktor évindító nemzetközi sajtótájékoztatóját a Karmelita kolostorban, közölte az Origóval Havasi Bertalan, a miniszterelnök sajtófőnöke.

Közlése szerint az eseményről kedden reggel kezdték kiértesíteni a szerkesztőségeket, főként azokat, melyeknek újságírói rendszeresen részt vesznek az év közben megtartott Kormányinfókon. Ugyanakkor sok külföldi tudósító érkezésére is számítanak.

Orbán Viktor a sajtótájékoztatón - csakúgy mint tavaly - minden aktuális politikai témában áll az újságírók kérdései elébe, fogalmazott a lapnak sajtófőnök.

(Borítókép: Orbán Viktor sajtótájékoztatója 2019. január 10-én. Fotó: Ajpek Orsi / Index)